**Pe aceeasi lungime de undă**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pe aceeasi lungime de undă a iadului mă fumeză un joint umplut cu nesaț în parcarea subterană a blocului.

fumează pustanul cu sapca întoarsă,

e de-al locului, bunica lui îți ghiceste în zaț.

o doamnă trece la braț cu-n jamaican tatuat, nu e bob marley, ăla de mult a fumat, a murit, îngropat la capătul fumului.

doamna trece la braț, rulează blocurile, soseaua, trotuarele-ntr-o singură foiță.

copilul îmi cară bagajele,

ceva în mine urcă etajele,

privesc fumul absorbit de asfalt, semafoarele-s blocate pe verde.

ceva îmi spune că-s rătăcit, derutat,

doar femeia ce merge la braț si copilul cu sapca întoarsă mă crede.

îmi zăresc silueta într-o minte ce derapează,

plămânii mei stau relaxați cu mici si

bere când mă fumează.